באימון המסכם לקראת המשחק לא תורגל הרכב, אך נראה שברק בכר לא צפוי לערוך שינויים גדולים ב-11.
טוני וואקמה, שסובל מזה חודש מכאבים בקרסולו, ערך אימון מלא. בשני משחקי הליגה האחרונים וואקמה פתח ב-11, אולם נראה חלוד ומוגבל, מה שהוביל ליכולת פושרת ולהחלפתו במהלך המחצית השנייה, כך שבבאר שבע מתלבטים האם לתת לניגרי את חולצת ההרכב. מתן אוחיון, שסלל את דרכו להרכב, סובל ממתיחה קלה אולם הבלם התאמן כרגיל באימון המסכם והוא צפוי לפתוח לצד לואי טאהא במרכז ההגנה.
בנושא אחר, סוכנו של איסק קואנקה, פרנססק ואלדיביסיו, נחת בישראל על מנת לקדם את המשא ומתן עם הנהלת ב”ש על התרת חוזהו של הקשר. בב”ש הציעו לקואנקה את מלוא שכרו עד תום העונה, אך הספרדי לא מוכן לוותר על מלוא חוזהו, העומד על כ-600 אלף יורו. קואנקה, שלא נמצא בתוכניות של הקבוצה, מתבצר בעמדתו, אך הגעתו של סוכנו לישראל עשויה לקרב בין הצדדים ולהביא לפתרון שייטיב עם כולם, כשבסביבות האלופה מעוניינים מאוד לסיים את ההתקשרות בזמן הקרוב כדי לצרף קשר זר במקומו בחלון הנוכחי.